Bužumbūra

Bužumbūra (, iki 1962 m. Usumbura) – miestas vakarų Burundyje, prie šiaurės rytinio Tanganikos ežero kranto. Iki 2019 m. – Burundžio sostinė. 1,09 mln. gyventojų (2019). Bužumbūra yra šalies prekybinis centras, vandens kelių keltais sujungtas su Kigoma ir Udžidžiu (Kigoma-Ujiji), Tanzanijos uostu. Iš pastarojo miesto geležinkeliu prekės keliauja į Dar es Salamą. Bužumbūros regione auginama medvilnė, taip pat išvystyti amatai, žvejyba, alaus, kailių, cemento, vaistų pramonė. Svarbus gyventojų užsiėmimas yra žvejyba ežere. Mieste yra žuvies ir kavos apdirbimo fabrikai. 1960 m. čia įkurtas Burundžio universitetas.Bujumbura. Britannica Online Encylopedia. Nuoroda tikrinta 2024-04-27.

 Etimologija 

Spėjama, kad Bužumbūros vardas yra kilęs nuo šalies rytuose esančių kalnų vardo. Iki 1962 m. ji vadinosi Usumbura.Roman Adrian Cybriwsky, Capital Cities around the World: An Encyclopedia of Geography, History, and Culture, ABC-CLIO, USA, 2013, p. 72.

 Istorija 

1871 m. gyvenvietę aplankė Deividas Livingstonas ir Henris Mortonas Stenlis. Tai buvo svarbi vokiečių Rytų Afrikos kolonizatorių armijos stovyklavietė. 1923 m. miestas tapo Ruandos-Urundžio mandatinės teritorijos (nuo 1946 m. globojama teritorija), priskirtos Belgijai, administraciniu centru, o 1962 m. tapo nepriklausomo Burundžio sostine. 1993 m. nužudžius šalies prezidentą Melchiorą Ndadaję (Melchior Ndadaye) prasidėjo etniniai konfliktai ir žudynės. Tūkstančiai žmonių paliko miestą, ir jis tapo tutsių armijos tvirtove. Nesutarimai tęsiasi, ir tarp tutsių bei hutų vis dar pasitaiko konfliktų, ypač Bužumbūros priemiesčiuose.

2007 m. buvo išsakyti planai sostinę perkelti į buvusią karališkąją sostinę Gitegą, 2019 m. parlamento balsavimu tai buvo įtvirtinta oficialiai.

 Sportas 
 Rukinzo FC – futbolo klubas;Globalsportarchive
 Namų rungtynes žaidžia „Intvario“ stadione (, talpinančiame 22 tūkst. žiūrovų.Stadiono talpa pagal Soccerway
 Muzinga FC – futbolo klubas; rungtyniavo pajėgiausiame šalies futbolo divizione.

 Šaltiniai 

Kategorija:Burundžio miestai